ՄՐՑՈՒԹԱՅԻՆ ՀԱՆՁՆԱԺՈՂՈՎԻ ՆԱԽԱԳԱՀ՝

ՊԵՏԱԿԱՆ ԳՈՒՅՔԻ ՏՆՕՐԻՆՄԱՆ ՎԱՐՉՈՒԹՅԱՆ ՊԵՏ

---------------------- Վ.ՌԱՓՅԱՆ

**ՀՐԱՊԱՐԱԿԱՅԻՆ ԾԱՆՈՒՑՈՒՄ 3**

**մրցույթի անցկացման մասին**

**(ծածկագիր` ՎՄ-1-21)**

**Ե Ր Ե Վ Ա Ն - 2021**

Առաջնորդվելով Հայաստանի Հանրապետության կառավարության 2020 թվականի հունիսի 04-ի N914-Ն որոշմամբ հաստատված կարգի N 3 հավելվածով, ինչպես նաև ՀՀ կառավարության 2021 թվականի օգոստոսի 12-ի N 1325-Ա որոշմամբ` Պետական գույքի կառավարման կոմիտեն հրավիրում է բոլոր սուբյեկտներին` մասնակցելու Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի տնօրինության քաղաք Երևան Ավան համայնք Աճառյան փողոց 1-ին փակուղի 15/1 հասցեում գտնվող 2968 քառ. մետր մակերեսով 3-րդ մասնաշենքի (այսուհետ` անշարժ գույք) վարձակալության մրցույթին (ծածկագիր` ՎՄ-1-21):

**1. Ընդհանուր տեղեկություններ վարձակալության տրամադրվող տարածքի մասին**

**Հավելված 1**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **NN**  **ը/կ** | Տարածքի անվանումը | Տարածքի հասցեն | Հարկը | Ոչ բնակելի տարածքի մակերեսը (քառ. մետր) | Օգտագործման նպատակը | Ոչ բնակելի տարածքի ամսական վարձավճարի գնահատված արժեքը  (ՀՀ դրամ) | Ամսական վարձավճարի նվազագույն չափ  (ՀՀ դրամ) | Վարձակալության տրամադրման նվազագույն ժամկետը | Տարածքի գնահատման ամսաթիվը | **Մրցույթի նախավճարի չափը (ՀՀ դրամ)** |
| **1** | 2 | 3 | 4 | 5 | 6 | 7 | 8 |  | 9 | **10** |
| 1. | «Երևանի Ներսես Մեծի անվան հ.124 հիմնական դպրոց» պետական ոչ առևտրային կազմակերպություն | Ք. Երևան Ավան, Աճառյան փողոց 1-ին փակուղի 15/1 | 3-րդ մասնաշենք | 2968 | կրթական | 1 100 000 | 1 100 000 | 10 տարի | 18.03.2021 | 1 100 000 |

**2. Տեղեկություններ վարձակալության տրամադրվող տարածքի մասին**

|  |
| --- |
| **2.1. Վարձակալության ներկայացված տարածքը հանդիսանում է հասարակական տիպի /ոչ բնակելի տարածք/** |

**3. Մրցույթին մասնակցելու պայմաններ**

3.1. Մրցույթին մասնակցելու իրավունք ունեն վարձակալության այն սուբյեկտները (կամ նրանց լիազոր ներկայացուցիչները), որոնք սահմանված կարգով վճարել են մրցույթի նախավճարը (տես՝ Հավելված 1-ը և 6.2 կետը) և 6.3 կետում նշված ժամկետում ներկայացրել են մրցույթի մասնակցության հայտ (օրինակելի ձևը կցվում է), որը ներառում է հետևյալ փաստաթղթերը՝

- գրավոր առաջարկ մրցույթի պայմանների վերաբերյալ (օրինակելի ձևը կցվում է),

- նախավճարի մուծումը հաստատող փաստաթղթերի բնօրինակը/ները/ կամ պատճենը/ները/,

- իրավաբանական անձանց համար՝ գրանցման և հիմնադիր փաստաթղթերի (պետական ռեգիստրի վկայական, կանոնադրություն) պատճենները, քաղաքացիների համար՝ անձնագրի և սոցիալական քարտի պատճենը կամ նույնականացման քարտի պատճենը,

- հայտատուի կողմից տրված լիազորագիր (եթե մրցույթին ներկայանում է լիազորված անձը),

- գործարար ծրագիր (**Գործարար ծրագիրը պետք է առնվազն ներառի հետևյալ տեղեկությունները. տարածքի օգտագործման նպատակը և ակնկալվող արդյունքները, նվազագույն ներդրումների չափը՝ առանձնացնելով նախատեսվող ներդրումները ըստ տարիների, գործարար ծրագրի առավելագույն ժամկետը, որը չի կարող գերազանցել հինգ տարին**),

- իրավաբանական անձանց համար նաև գրավոր հավաստում այն մասին, որ Հայաստանի Հանրապետության օրենքներով կամ դիմողի (հայտատուի) կանոնադրությամբ տվյալ գույքը տվյալ ձևով և պայմաններով վարձակալելու համար պետական համապատասխան մարմինների կամ ներքին մարմինների (խորհուրդ, ընդհանուր ժողով) համաձայնություն չի պահանջվում, կամ, որ պահանջվող համաձայնություններն ստացված են (կցելով այդ համաձայնագրերը):

**4. Մրցույթի մասնակցության հայտերի ներկայացման կարգը**

4.1. Մրցույթի մասնակցության հայտերը ներկայացվում են Պետական գույքի կառավարման կոմիտե՝ մինչև 6.3 կետում նշված ժամկետի լրանալը:

Մրցույթի մասնակցության հայտերը՝ 3.1. կետում նշված մրցույթի մասնակցության համար անհրաժեշտ փաստաթղթերով, ներկայացվում են սոսնձված և ստորագրված ծրարով՝ անձամբ կամ փոստով: Ծրարը հասցեագրվում է մրցութային հանձնաժողովին՝ նշելով մրցույթի ծածկագիրը (ծածկագիր` N ՎՄ-1-21) և մրցույթի մասնակցի տվյալները (անվանում /անուն, ազգանուն/, հասցե, հեռախոսահամար): Փոստով ուղարկված հայտերի (ծրարների) ներկայացման ժամկետ է համարվում ծրարի Պետական գույքի կառավարման կոմիտե մուտքի օրը և ժամը:

4.2. Սահմանված ժամկետից ուշ ներկայացված հայտերը չեն ընդունվում և առանց ծրարը բացելու վերադարձվում են հայտ ներկայացնողին:

4.3. Մրցույթի հայտատուները՝ մինչև մրցույթի մասնակցության հայտերի ընդունման վերջնական ժամկետի ավարտը (6.3 կետում նշված ժամկետի լրանալը) կարող են փոփոխել կամ հետ վերցնել հայտը: Մրցույթի հայտի փոփոխությունը կատարվում է հայտերի ներկայացման կարգով՝ ծրարի վրա ավելացնելով «փոփոխում» բառը:

Մրցույթի մասնակցության հայտերի ընդունման վերջնական ժամկետի ավարտից հետո (6.3 կետում նշված ժամկետի լրանալուց հետո) ներկայացված հայտի փոփոխության կամ հետ վերադարձման դիմումները ենթակա չեն քննարկման:

4.4. Մրցույթի մասնակիցների՝ մրցութային պայմաններին համապատասխան ներկայացրած առաջարկությունները պետք է արտահայտված լինեն թվային ցուցանիշներով։ **Վարձակալության տրամադրվող գույքի համար առաջարկվող բարելավման ներդրումները՝ չպետք է փոքր լինեն 214 700 000 (երկու հարյուր տասնչորս միլիոն յոթ հարյուր հազար) ՀՀ դրամից։**

4.5. Մրցույթին ներկայացվող փաստաթղթերը ներկայացվում են տպագիր կամ պարզ ընթեռնելի ձեռագրով:

Մրցութային առաջարկները ներկայացվում են հայերեն լեզվով, իսկ օտար լեզուներով գրված փաստաթղթերը կարող են ուղեկցվել թարգմանություններով:Թարգմանությունների բացակայության դեպքում փաստաթղթերը կթարգմանվեն հանձնաժողովի կողմից:

4.6. Մրցութային առաջարկները կարող են ընդունվել նաև ֆաքսիմիլային կապով: Ստացված փաստաթղթերը Պետական գույքի կառավարման կոմիտեում դրվում են ծրարի մեջ և փակվում:

Ներկայացված ծրարները Պետական գույքի կառավարման կոմիտեի կողմից մուտքագրվում են:

4.7. Մրցույթի հայտը գրանցվում է հատուկ գրանցամատյանում՝ հայտատուին տալով ստացական մրցույթի մասնակցության հայտը ընդունելու վերաբերյալ:

4.8. Մրցույթի հայտատուները 6.2 կետում նշված հատուկ հաշվին մուծում են մրցույթի մասնակցության նախավճար Հավելված 1-ում նշված գումարի չափով:

Մրցույթում հաղթող ճանաչված մասնակցի կողմից առաջարկված երեք ամսվա վարձավճարի և նախավճարի տարբերություն կազմող գումարներն (կանխավճար) ուղղվում են «Պետական ձեռնարկությունների և գույքի վարձակալության և օգտագործման վարձավճարներ» գանձապետական թիվ 900005220117 հաշվեհամարին:

Մրցույթում հաղթող ճանաչված մասնակցի (կամ նրա լիազոր ներկայացուցչի) կողմից մրցույթի արդյունքների արձանագրությունը չստորագրելու, հետագա վճարումները չկատարելու և (կամ) պայմանագիր չկնքելու դեպքերում մրցույթը համարվում է չկայացած, իսկ վճարված նախավճարը կոմիտեի կողմից փոխանցվում է Հայաստանի Հանրապետության պետական բյուջեի գանձապետական թիվ 900005220117 հաշվեհամարին։

Մրցույթում հաղթող չճանաչված մասնակիցները, ինչպես նաև մասնակցի կարգավիճակ չստացած հայտատուները, մրցույթի մասնակցության նախավճարի վերադարձման նպատակով պետք է դիմեն Պետական գույքի կառավարման կոմիտե:

Հայցային վաղեմության ընդհանուր ժամկետում մրցույթում հաղթող չճանաչված հայտատուի (կամ նրա լիազոր ներկայացուցչի) կողմից համապատասխան դիմում չներկայացնելու դեպքում մրցույթի մասնակցության նախավճարը հաշվանցվում է Հայաստանի Հանրապետության պետական բյուջեի գանձապետական թիվ 900005220117 հաշվեհամարին:

4.9. Մրցույթի պայմաններին մրցութային առաջարկի անհամապատասխանության դեպքում մրցութային առաջարկ ներկայացրած սուբյեկտին մրցույթի մասնակցի կարգավիճակ չի տրվում և մրցութային առաջարկը հանվում է հետագա քննարկումից:

4.10. Մրցույթի հաղթողի որոշման համար առաջադրվում են հետևյալ պայմանները.

- **մրցույթում հաղթողին որոշելու համար հիմք են ընդունվում վարձակալությամբ տրամադրվող գույքի համար առաջարկվող ամսական վարձավճարի չափը և գործարար ծրագրին համապատասխան իրականացվելիք ներդրումների չափը (գումարային արտահայտությամբ).**

**- մրցույթի մասնակիցների առաջարկների գնահատումն իրականացվում է հետևյալ կշռային գործակիցներով՝ վարձակալությամբ տրամադրվող գույքի համար առաջարկվող ամսական վարձավճար՝ 70%, ներդրումների չափը 30%.**

**- առաջարկվող ներդրումների ժամկետը չի կարող գերազանցել 5 տարին։**

4.11. Մրցույթի հաղթող է ճանաչվում այն մասնակիցը, որի առաջարկն առավելագույն չափով է բավարարում մրցույթի պայմաններին:

4.12. Մրցույթի մասնակիցները կարող են ներկա գտնվել հայտերի բացման նիստին՝ անվճար հիմունքներով։

**5. Վճարումներ և պայմանագրի կնքում**

5.1. Մրցույթի հաղթողը հնգօրյա ժամկետում ստանում է մրցույթի արդյունքների արձանագրության հաստատված օրինակը: Մրցույթի մյուս մասնակիցները կարող են ստանալ արձանագրության պատճենները:

5.2. Մրցույթի հաղթողը կանխավճարը պետք է վճարի մրցույթի արձանագրությունն ստանալու օրվանից 5 աշխատանքային օրվա ընթացքում, Հայաստանի Հանրա­պե­տության արժույթով` ուղղելով Հայաս­տանի Հանրապետության պետական բյուջեի գանձապետական թիվ 900005220117 հաշվեհամարին:

**6. Մրցույթի անցկացման այլ պայմաններ**

|  |  |  |
| --- | --- | --- |
| 6.1 | Մրցույթի նախավճարի չափը (ՀՀ դրամ) | 1 100 000 ՀՀ դրամ |
| 6.2 | Մրցույթի նախավճարի մուտքագրման հատուկ հաշիվը | Մրցույթի մասնակցության վճար, նախավճարների ժամանակավոր հաշիվ գանձապետական թիվ 90013145017 հաշվեհամար |
| 6.3 | Մրցույթային առաջարկի ներկայացման վերջին ժամկետը | 2021 թվականի հոկտեմբերի 29-ին, ժամը` 18:00 |
| 6.4 | Մրցույթային առաջարկի ներկայացման վայրը | ք.Երևան, Տիգրան Մեծի 4, Պետական գույքի կառավարման կոմիտե, 403 սենյակ |
| 6.5 | Մրցույթի անցկացման օրը, ժամը և վայրը | 2021 թվականի նոյեմբերի 1-ին, ժամը` 15:00, ք.Երևան, Տիգրան Մեծի 4, Պետական գույքի կառավարման կոմիտե, |
| 6.6 | Ֆաքսիմիլային կապ | **(+37411) 583540** |
| 6.7 | Էլեկտրոնային կապ | info@spm.am |

**7. Լրացուցիչ տեղեկություններ**

Հայտ ներկայացնելիս անհրաժեշտ է հաշվի առնել ներքոհիշյալ տեղեկատվությունը.

1. «Ոչ բնակելի տարածքի հետ կապված որևէ վերակառուցման գործունեություն իրականացնելիս անհրաժեշտ է համաձայնեցնել իրավասու մարմնի հետ, միաժամանակ տարածքը օգտագործել ըստ նպատակի։

Լրացուցիչ տեղեկությունների համար զանգահարել Պետական գույքի կառավարման կոմիտե,՝ 011-583540 հեռախոսահամարով:

**Պետական գույքի կառավարման կոմիտե**

**Հ Ա Յ Տ  
  
ՊԵՏԱԿԱՆ ԳՈՒՅՔԻ ՎԱՐՁԱԿԱԼՈՒԹՅԱՆ ՄՐՑՈՒՅԹԻ ՄԱՍՆԱԿՑՈՒԹՅԱՆ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(հայտը ներկայացնողի անվանումը (անունը, ազգանունը),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

հասցեն, հեռախոսահամարը)

1. Ծանոթանալով 20 \_թ-ի \_\_\_\_\_\_\_\_\_\_\_\_\_\_\_\_\_\_\_\_ -ին կայանալիք մրցույթում վարձակալության տրամադրվող գույքի մասին հրապարակված տեղեկություններին՝ ցանկանում ենք (ցանկանում եմ) մասնակցել

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(գույքի անվանումը, գտնվելու վայրը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ի մրցույթին:

2. Մրցույթում հաղթելու դեպքում պարտավորվում ենք (պարտավորվում եմ) մրցույթի արձանագրությունն ստանալուց հետո մինչև -------------- ընթացքում վճարել նախավճարը:

3. Համաձայն ենք (համաձայն եմ), որ համապատասխան վճարումները չկատարելու և պայմանագիրը չկնքելու դեպքում մուծված նախավճարը չվերադարձվի:

 4. Անձնագրային տվյալները (նույնականացման քարտի տվյալները) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Ռեկվիզիտները \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(հաշվի համարը, բանկի անվանումը)

6. Կից ներկայացվում են`

♦ գրավոր առաջարկ մրցույթի պայմանների վերաբերյալ,

♦ կանխավճարի մուծումը հաստատող փաստաթղթերի պատճենները,

♦ իրավաբանական անձանց համար՝ գրանցման և հիմնադիր փաստաթղթերի (պետական ռեգիստրի վկայական, կանոնադրություն) պատճենները, քաղաքացիների համար՝ անձնագրի և սոցիալական քարտի պատճենը կամ նույնականացման քարտի պատճենը,

♦ մրցույթի մասնակցի կողմից տրված լիազորագիր (եթե մրցույթին ներկայանում է լիազորված անձը),

♦ գործարար ծրագիր

♦ իրավաբանական անձանց համար նաև գրավոր հավաստում այն մասին, որ Հայաստանի Հանրապետության օրենքներով կամ դիմողի (հայտատուի) կանոնադրությամբ տվյալ գույքը տվյալ ձևով և պայմաններով վարձակալելու համար պետական համապատասխան մարմինների կամ ներքին մարմինների (խորհուրդ, ընդհանուր ժողով) համաձայնություն չի պահանջվում, կամ, որ պահանջվող համաձայնություններն ստացված են (կցելով այդ համաձայնագրերը։

Մրցույթի մասնակից (լիազորված անձ) \_\_\_\_\_\_\_\_\_ \_\_\_\_\_\_\_\_\_\_\_\_\_\_

|  |  |
| --- | --- |
|  | ստորագրությունը) |

\_\_\_\_ \_\_\_\_\_\_\_\_\_ 202 թ

**ԳՐԱՎՈՐ ԱՌԱՋԱՐԿ ՄՐՑՈՒՅԹԻ ՊԱՅՄԱՆՆԵՐԻ ՎԵՐԱԲԵՐՅԱԼ**

----------մասնակցի անվանումը---------- հայտնում է, որ ցանկություն ունի մասնակցել Պետական գույքի կառավարման կոմիտե կողմից «ՎՄ-1» ծածկագրով հայտարարված մրցույթին և հրապարակային ծանուցման պահանջներին ու պայմաններին համապատասխան ներկայացնում է հետևյալ առաջարկը.

* **Գնային առաջարկ**

|  |  |  |
| --- | --- | --- |
| **Հ/հ** | **Վարձակալությամբ տրամադրվող գույքի հասցեն** | **Առաջարկվող գին (ամսական վարձավճար) (ՀՀ դրամ)** |
| 1. | Ք. Երևան, Աճառյան փողոց 1-ին փակուղի 15/1 |  |

* **Գործարար ծրագրի շրջանակներում առաջարկվող ներդրումների չափ**

|  |  |  |
| --- | --- | --- |
| **Հ/հ** | **Վարձակալությամբ տրամադրվող գույքի հասցեն** | **Առաջարկվող ներդրումների չափ** |
| 1. | Քաղաք Երևան, Աճառյան փողոց 1-ին փակուղի 15/1 | ----------- ՀՀ դրամ, որից -------- ՀՀ դրամը՝ տարածքի վերանորոգման համար։ |

Գործարար ծրագիրը կցվում է։

Մրցույթի մասնակից (լիազորված անձ) \_\_\_\_\_\_\_\_\_ \_\_\_\_\_\_\_\_\_\_\_\_\_\_

|  |  |
| --- | --- |
|  | (ստորագրությունը) |

\_\_\_\_ \_\_\_\_\_\_\_\_\_ 202 թ.